section_heading: Žrtvovanje Ifigenije
paragraph_text: Prema mitološkim tekstovima, prorok je prorekao Agamemnonu da će vjetar početi puhati jedino ako žrtvuje svoju kćer Ifigeniju i tek tada će brodovlje moći otploviti prema Troji. Agamemnon nevoljko pristaje na to i uz Odisejevu pomoć, namamljuje Ifigeniju šaljući joj pismo u kojem stoji da je Ahil želi susresti pored Artemidinog oltara i da ju želi oženiti. Ifigenija dolazi u pratnji svoje majke Klitemnestre, a Agamemnon, koji je volio svoju kćer, briznuo je u plač. Ifigenija pristaje na žrtvu, žrtvujući se za dobrobit svih, no u trenutku kad je trebala biti žrtvovana, boginja Artemida je spašava i za žrtvu podmeće srnu. Ifigenija je, po vjerovanju, postala Artemidina svećenica.